
Üüritasu suuruse kehtestamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.3 alusel

1. ASJAOLUD JA MENETLUSE KÄIK

Narva Linnavalitsusele laekus avaldus Mittetulundusühingu Eesti Ametiühingute Keskliit esimehelt Harri Taliga’lt, milles palutakse pikendada Eesti Ametiühingute Keskliidu Ida-Virumaa piirkondlikule osakonnale Narvas Peetri plats 1 hoones asuvate 3. korruse ruumide üldpindalaga  95,2 m2 kasutusõigust 2006. aastal kehtinud tingimustel. Nimetatud ruumide kohta on Linnavara- ja Majandusameti ning Mittetulundusühingu Eesti Ametiühingute Keskliit vahel sõlmitud tähtajatu kasutusleping. Praegu on arutamisel küsimus Mittetulundusühingu Eesti Ametiühingute Keskliit kolimise kohta teistesse ruumidesse.   
Vastavalt Narva Linnavalitsuse 11.01.2006 korraldusele nr 62-k kehtestati Mittetulundusühingule Eesti Ametiühingute Keskliit üüritasu 50% ulatuses arvestuslikust üüritasust tähtajaga kuni 31.12.2006. a.

Vastavalt Üüritasu arvestuse metoodilisele juhendile on arvestuslik üüritasu 5 654,90 krooni kuus.

Mittetulundusühingu Eesti Ametiühingute Keskliit avaldust arutati Narva Linnavalitsuse linnavarakomisjoni istungil 17.01.2007. a (protokoll nr 1) ning otsustati:

1. Kehtestada Mittetulundusühingule Eesti Ametiühingute Keskliit, registrikood 80115195, Narvas Peetri plats 1 hoones asuvate ruumide kasutamise eest üüritasu 50% ulatuses arvestuslikust üüritasust kuus määramata ajaks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 7.2, 7.2.3 “Linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni 5 aastat või tähtajatult mittetulundusühingutele”.

3. OTSUS

Kehtestada Mittetulundusühingule Eesti Ametiühingute Keskliit, registrikood 80115195, Narvas Peetri plats 1 hoones asuvate ruumide kasutamise eest üüritasu 50% ulatuses arvestuslikust üüritasust kuus alates 01.01.2007.a. määramata ajaks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule Eesti Ametiühingute Keskliit.

4.3. Korraldus jõustub seadusega sätestatud korras.

